[pic] | AZ EURÓPAI KÖZÖSSÉGEK BIZOTTSÁGA |

Brüsszel, 2009.7.3.

COM(2009) 335 végleges

A BIZOTTSÁG JELENTÉSE

A BIZOTTSÁGOK 2008. ÉVI MUNKÁJÁRÓL {SEC(2009) 913}

A BIZOTTSÁG JELENTÉSE

A BIZOTTSÁGOK 2008. ÉVI MUNKÁJÁRÓL

A Bizottság az 1999. június 28-i 1999/468/EK tanácsi határozat (a továbbiakban: komitológiai határozat) 7. cikkének (4) bekezdésével összhangban ezúton közzéteszi a bizottságok 2008. évi munkájáról szóló éves jelentést. Ez a jelentés áttekintést nyújt a komitológia rendszerének előrehaladásáról, összegzi a bizottságok tevékenységét, valamint a mellékletben részletes statisztikát tartalmaz az egyes bizottságok munkájáról.[1]

1. A komitológiai rendszer legújabb fejleményeinek áttekintése

1.1. A komitológiai eljárás reformjának végrehajtása (az 1999/468/EK tanácsi határozatot módosító 2006/512/EK tanácsi határozat)

1.1.1. Összehangolás

Az összehangolás célja az, hogy a meglévő alap-jogiaktusokat hozzáigazítsa a 2006/512/EK tanácsi határozattal bevezetett új, ellenőrzéssel történő szabályozási bizottsági eljáráshoz. Ez a folyamat 2008-ban[2] azzal folytatódott, hogy az Európai Parlament és a Tanács 2008. március 11-én elfogadta az „elsődleges közelítések” első csomagját[3]. Ezt 2008. október 22-én két „omnibus” rendelet elfogadása követte, az „omnibus 1. rész”[4] és az „omnibus 3. rész”[5], amelyek rendre 59, illetve 4 alap-jogiaktust egységesítenek, illetve módosítanak. Legutóbb, 2009. március 11-én az „omnibus 2. részét”[6] fogadták el, amely 47 alap-jogiaktussal foglalkozik.

A Bizottság 2008 februárjában egy negyedik omnibus rendeletre vonatkozó javaslatot[7] fogadott el, amely 46 jogi aktus összehangolására terjed ki.

Ezen túlmenően az Európai Parlament 2008. szeptember 23-i állásfoglalásában arra kérte a Bizottságot, hogy tegyen javaslatokat további 14 alap-jogiaktus összehangolására. A Bizottság részletesen megvizsgálta ezeket a jogi eszközöket, de nem találta helytállónak, hogy valamennyi vonatkozásában javaslatot tegyen, mivel többek közt néhányat már más jogi eszközök összehangoltak, vagy mivel a Bizottság véleménye szerint a bennük foglalt végrehajtási hatáskörök nem tartoztak ellenőrzéssel történő szabályozási bizottsági eljárás alá. E vizsgálat eredményeképpen a Bizottság 2009. március 30-án egy utolsó, ötödik omnibus rendeletre vonatkozó javaslatot fogadott el, amely két alap-jogiaktusra vonatkozik.[8]

1.1.2. Az intézményközi megállapodás felülvizsgálata

Az Európai Parlament és a Bizottság közötti, a komitológiai határozat végrehajtására vonatkozó eljárásokról szóló, felülvizsgált intézményközi megállapodást 2008. június 3-án fogadták el.[9] Ez a felülvizsgálat hozzáigazítja a megállapodást a komitológiai eljárásokban, különösen az ellenőrzéssel történő szabályozási bizottsági eljárásban a 2006/512/EK tanácsi határozattal bevezetett változásokhoz, valamint a mellékelt átláthatóságra vonatkozó nyilatkozatokhoz és a javított komitológiai nyilvántartáshoz.[10] Ezenkívül a felülvizsgált megállapodás arra törekszik, hogy konszolidálja a két intézmény közötti, meglévő megállapodásokat.

1.1.3. A komitológia és az átláthatóság: a komitológiai dokumentumok nyilvántartása és adattára

A Bizottság a komitológiai határozat 7. cikkének (3) bekezdésével kapcsolatos nyilatkozatban (átláthatósági nyilatkozat)[11] kötelezettséget vállalt arra, hogy a komitológiai nyilvántartás javítása által lehetővé teszi az Európai Parlament számára az egyes komitológiai eljárások szakaszainak és menetrendjének jobb nyomonkövetését, illetve a Parlamenthez eljuttatott különböző típusú dokumentumok megkülönböztetését.

Ezért a Bizottság a komitológiai határozat reformjának kísérő intézkedéseként létrehozta az új, javított komitológiai nyilvántartást annak érdekében, hogy az Európai Parlament és a közvélemény átláthatóbb és egységesebb módon férhessen hozzá a dokumentumokhoz és egyéb vonatkozó információkhoz. Az új nyilvántartás 2008. április 1-jén kezdte meg működését.[12]

1.2. Az ítélkezési gyakorlat fejlődése

Az Európai Bíróság 2008. április 1-jei ítéletében (C 14/06. és C 295/06., Európai Parlament és Dán Királyság kontra az Európai Közösségek Bizottsága egyesített ügyek) érvénytelenítette az egyes veszélyes anyagok elektromos és elektronikus berendezésekben való alkalmazásának korlátozásáról szóló irányelv[13] (RoHS-irányelv) mellékletének a műszaki haladáshoz való hozzáigazítás céljából történő módosításáról szóló 2005/717/EK bizottsági határozat[14] mellékletének a Deka-BDE polimer alkalmazásokban való mentesítésére vonatkozó 2. pontját. A Bíróság ugyanakkor úgy határozott, hogy a fenti rendelkezés 2008. június 30-ig hatályos marad.

A Bíróság arra a következtetésre jutott, hogy a határozatot, amely a Deka-BDE elektromos és elektronikus berendezésekben való alkalmazása általános mentesítésének felelt meg, úgy fogadták el, hogy nem teljesültek az RoHS-irányelv 5. cikkének (1) bekezdésében a közösségi jogalkotás által meghatározott feltételek, és a határozat szemben áll a jogalkotás azon célkitűzésével, hogy lefektesse az irányelvben említett anyagok tilalmának elvét. Ezért a Deka-BDE mentesítésére vonatkozó határozat elfogadásával a Bizottság megsértette az 5. cikk (1) bekezdését.

A Bíróság ezért megerősíti azt az általános elvet, hogy végrehajtási jogkörének gyakorlása során a Bizottság jogosult az alapszabályozás végrehajtásához szükséges vagy hasznos végrehajtási intézkedések elfogadására, feltéve hogy azok nem ellentétesek az alapszabályozással.

2. A tevékenységek áttekintése

2.1 A bizottságok és ülések száma

A komitológiai bizottságok nem tévesztendők össze más szervekkel, különösen a Bizottság által létrehozott „szakértői csoportokkal”. Az utóbbiak szakértelmet biztosítanak a Bizottság részére a szakpolitikák előkészítése és végrehajtása során, míg a komitológiai bizottságok az alap-jogiaktusok által ráruházott végrehajtási jogköreinek gyakorlásában segítik a Bizottságot. E jelentés kizárólag a komitológiai bizottságokkal foglalkozik. A komitológiai bizottságok számát a 2008. december 31-i állapotnak megfelelően, tevékenységi területenként határoztuk meg (lásd az I. táblázatot ). Összehasonlítás céljából megadtuk az előző évre vonatkozó számadatokat (2007. december 31-i állapot) is.

I. TÁBLÁZAT – A bizottságok száma összesen

Szakpolitikai terület | 2007 | 2008 |

Vállalkozáspolitika és ipar (ENTR) | 33 | 34 |

Foglalkoztatási, szociális ügyek és esélyegyenlőség (EMPL) | 4 | 5 |

Mezőgazdaság és vidékfejlesztés (AGRI) | 31 | 28 |

Közlekedés és energiaügy (TREN) | 35 | 36 |

Környezetvédelem (ENV) | 35 | 35 |

Kutatás (RTD) | 5 | 6 |

Információs társadalom és média (INFSO) | 9 | 9 |

Tengerügyi és halászati politika (MARE) | 4 | 4 |

Belső piac (MARKT) | 13 | 14 |

Regionális politika (REGIO) | 1 | 1 |

Adóügy és vámunió (TAXUD) | 11 | 10 |

Oktatás és kultúra (EAC) | 6 | 7 |

Egészség- és fogyasztóügy (SANCO) | 17 | 17 |

Jogérvényesülés, szabadság és biztonság (JLS) | 21 | 24 |

Külkapcsolatok (RELEX) | 3 | 3 |

Kereskedelem (TRADE) | 12 | 12 |

Bővítés (ELARG) | 3 | 3 |

EuropeAid (AIDCO) | 9 | 8 |

Humanitárius segélyek (ECHO) | 1 | 1 |

Statisztika (ESTAT) | 9 | 9 |

Költségvetés (BUDG) | 2 | 2 |

Csaláselleni Hivatal (OLAF) | 1 | 1 |

Informatika (DIGIT) | 1 | 1 |

ÖSSZESEN | 266 | 270 |

A komitológiai bizottságok általában azon eljárástípus alá sorolhatók be, amelynek megfelelően működnek (tanácsadó bizottsági eljárás, irányítóbizottsági eljárás, szabályozási bizottsági eljárás, ellenőrzéssel történő szabályozási bizottsági eljárás és védintézkedési eljárás – lásd a II. táblázatot). Mivel egyes bizottságok többféle eljárást alkalmaznak (a tanácsadó bizottsági eljárástól kezdve a szabályozási bizottsági eljárásig, valamint a védintézkedési eljárást), e bizottságokat különválasztották azoktól, amelyek egyetlen eljárás szerint működnek.

II. TÁBLÁZAT – A BIZOTTSÁGOK SZÁMA ELJÁRÁSONKÉNT (2008)

Eljárás típusa | Több eljárás alapján működő bizottság |

Tanácsadó bizottsági | Irányítóbizottsági | Szabályozási bizottsági | Ellenőrzéssel történő szabályozási bizottsági | Védintézkedési |

ENTR | 6 | 3 | 15 | 0 | 0 | 10 |

EMPL | 2 | 0 | 2 | 0 | 0 | 1 |

AGRI | 0 | 19 | 5 | 0 | 0 | 4 |

TREN | 3 | 3 | 9 | 0 | 0 | 21 |

ENV | 0 | 2 | 21 | 0 | 0 | 13 |

RTD | 0 | 2 | 0 | 0 | 0 | 4 |

INFSO | 0 | 4 | 0 | 0 | 0 | 5 |

MARE | 0 | 1 | 0 | 0 | 0 | 3 |

MARKT | 1 | 1 | 7 | 2 | 0 | 3 |

REGIO | 0 | 0 | 0 | 0 | 0 | 1 |

TAXUD | 1 | 3 | 5 | 0 | 0 | 1 |

EAC | 1 | 1 | 0 | 0 | 0 | 5 |

SANCO | 2 | 0 | 8 | 0 | 0 | 7 |

JLS | 4 | 1 | 4 | 2 | 0 | 13 |

RELEX | 0 | 2 | 0 | 0 | 0 | 1 |

TRADE | 3 | 3 | 3 | 0 | 0 | 2 |

ELARG | 0 | 3 | 0 | 0 | 0 | 0 |

AIDCO | 0 | 7 | 0 | 0 | 0 | 1 |

ECHO | 0 | 0 | 0 | 0 | 0 | 1 |

ESTAT | 0 | 3 | 2 | 0 | 0 | 4 |

BUDG | 1 | 0 | 1 | 0 | 0 | 0 |

OLAF | 0 | 0 | 1 | 0 | 0 | 0 |

DIGIT | 0 | 1 | 0 | 0 | 0 | 0 |

ÖSSZESEN | 24 | 59 | 83 | 4 | 0 | 100 |

A számadatok azt mutatják, hogy a bizottságok mintegy 31 %-a (270-ból 83) kizárólag a szabályozási bizottsági eljárásnak megfelelően végzi munkáját, ezeket lényegesen kevesebb (59) olyan bizottság követi, amelyek kizárólag irányítóbizottsági eljárás szerint működnek. Ugyanakkor a legtöbb bizottság (37 %) több eljárás alapján működik (270-ből 100). A szakpolitikai területek szerinti felosztás azt mutatja, hogy a különböző eljárástípusok alkalmazása szakpolitikai területenként váltakozik. Néhány szakpolitikai területen azonban megfigyelhető egy-egy eljárás egyértelmű túlsúlya: a közlekedés és energia, a környezetvédelem , valamint a vállalkozáspolitika és ipar területe például nagyszámú szabályozási bizottsági eljárásnak megfelelően működő bizottsággal dolgozik, míg a mezőgazdaság sok olyannal, amely irányítóbizottsági eljárás szerint működik.

A komitológiai szintű tevékenységet nem csupán a bizottságok száma jelzi. A 2008-ben megtartott ülések száma kifejezi a munka intenzitását általában véve, a szakpolitikai területek szintjén és az egyes bizottságokban ( III. táblázat ).

III. TÁBLÁZAT – ÜLÉSEK SZÁMA

2007 | 2008 | 2007 | 2008 |

ENTR | 42 | 57 | SANCO | 167 | 123 |

EMPL | 5 | 4 | JLS | 31 | 37 |

AGRI | 256 | 226 | RELEX | 4 | 4 |

TREN | 67 | 60 | TRADE | 23 | 24 |

ENV | 75 | 57 | ELARG | 12 | 6 |

RTD | 60 | 62 | AIDCO | 35 | 38 |

INFSO | 30 | 28 | ECHO | 7 | 6 |

MARE | 17 | 15 | ESTAT | 19 | 16 |

MARKT | 43 | 42 | BUDG | 7 | 5 |

REGIO | 9 | 9 | OLAF | 3 | 3 |

TAXUD | 91 | 114 | DIGIT | 3 | 3 |

EAC | 15 | 14 | ÖSSZESEN | 1021 | 953 |

A 2007-es évhez hasonlóan a mezőgazdaság vezeti a mezőnyt (226 üléssel), mivel a különféle mezőgazdasági piacok irányítása gyakori üléseket tesz szükségessé. A mezőgazdaságot az egészség- és fogyasztóügy követi 123 üléssel, majd az adóügy és vámunió következik 114 üléssel.

2.2 A vélemények és a végrehajtási intézkedések száma

Az előző jelentésekhez hasonlóan ez a jelentés is átfogó számadatokat közöl a bizottságok által kiadott hivatalos véleményekről , valamint az ezek nyomán a Bizottság által elfogadott végrehajtási intézkedésekről (jogi aktusok vagy igazgatási és finanszírozási határozatok).[15] Ezen adatok számszerűsítik a bizottságok konkrét „teljesítményét” (lásd a IV. táblázatot ). A bizottságok 2008-ban összesen 2185 véleményt adtak ki (a 2007. évi 2613-mal szemben); a Bizottság pedig 2022 végrehajtási intézkedést fogadott el (a 2007. évi 2 522-vel szemben).

IV. TÁBLÁZAT – A vélemények és az elfogadott végrehajtási intézkedések száma (2008)

Vélemények | Végrehajtási intézkedések | Vélemények | Végrehajtási intézkedések |

ENTR | 362 | 307 | SANCO | 358 | 311 |

EMPL | 21 | 20 | JLS | 117 | 106 |

AGRI | 456 | 439 | RELEX | 0 | 0 |

TREN | 68 | 63 | TRADE | 11 | 12 |

ENV | 78 | 85 | ELARG | 69 | 69 |

RTD | 168 | 168 | AIDCO | 115 | 110 |

INFSO | 79 | 79 | ECHO | 47 | 47 |

MARE | 39 | 39 | ESTAT | 23 | 20 |

MARKT | 26 | 16 | BUDG | 4 | 6 |

REGIO | 4 | 0 | OLAF | 3 | 0 |

TAXUD | 65 | 55 | DIGIT | 1 | 1 |

EAC | 71 | 69 | ÖSSZESEN | 2185 | 2022 |

Az egyes szakpolitikai területeken elfogadott nagyszámú végrehajtási intézkedés – mezőgazdaság (439), vállalkozáspolitika (307), egészség- és fogyasztóügy (311), kutatás (168), továbbá Europe Aid (110) – azt jelzi, hogy e területeken intenzív munka folyik a Bizottságra ruházott feladatok terén a komitológiai eljárások révén.[16] Az előző évvel összehasonlítva csökkenés tapasztalható, különösen a mezőgazdasággal és a EuropeAiddel kapcsolatban (az előbbinél a 2007. évi 963-mal szemben 2008-ban 439, az utóbbinál a 2007. évi 388-cal szemben 2008-ban 110 végrehajtási intézkedés áll).

2.3 Az ellenőrzéssel történő szabályozási bizottsági eljárás használata

Az elfogadott végrehajtási intézkedések számáról szóló IV. táblázat adatai tartalmazzák az ellenőrzéssel történő szabályozási bizottsági eljárással elfogadott intézkedések számát is. Ez a szám 2008-ban 71 volt, és az eljárást a környezetvédelem területén használták legtöbbször (21 intézkedés), amit a vállalkozáspolitika és ipar követett (13) (lásd az V. táblázatot ).

A Tanács és az Európai Parlament csak az esetek 10 %-ában (7 intézkedés) élt vétójogával:

- A Tanács hat intézkedéstervezet elfogadását ellenezte a környezetvédelem területén azon az alapon, hogy azok túlmutattak az alap-jogiaktusokban lefektetett végrehajtási hatáskörökön, mivel azt írták elő a tagállamok számára, hogy átültetési intézkedéseikről korrelációs táblázatok útján számoljanak be. Ennek következtében a Bizottság törölte a vitatott rendelkezéseket az intézkedéstervezetekből, és módosított változatukat újra benyújtotta az illetékes bizottságokhoz.

- Az Európai Parlament egy intézkedéstervezet elfogadását ellenezte a belső piac területén azon az alapon, hogy az túlmutat az alap-jogiaktusokban lefektetett végrehajtási hatáskörökön, mivel egy technikai kiigazításon túlmutató rendelkezést tartalmazott, így együttdöntési eljárással kell határozni róla. Ennek következtében a Bizottság törölte a vitatott rendelkezést és újra benyújtotta az intézkedéstervezet módosított változatát az illetékes bizottsághoz.

V. TÁBLÁZAT – Az ellenőrzéssel történő szabályozási bizottsági eljárással elfogadott végrehajtási intézkedések száma (2008)

Az ellenőrzéssel történő szabályozási bizottsági eljárással elfogadott intézkedések száma | Azon esetek száma, amikor az EP ellenezte az ellenőrzéssel történő szabályozási bizottsági eljárással elfogadott intézkedéstervezeteket | Azon esetek száma, amikor a Tanács ellenezte az ellenőrzéssel történő szabályozási bizottsági eljárással elfogadott intézkedéstervezeteket |

ENTR | 13 | 0 | 0 |

EMPL | 0 | 0 | 0 |

AGRI | 0 | 0 | 0 |

TREN | 9 | 0 | 0 |

ENV | 21 | 0 | 6 |

RTD | 0 | 0 | 0 |

INFSO | 0 | 0 | 0 |

MARE | 0 | 0 | 0 |

MARKT | 10 | 1 | 0 |

REGIO | 0 | 0 | 0 |

TAXUD | 8 | 0 | 0 |

EAC | 0 | 0 | 0 |

SANCO | 3 | 0 | 0 |

JLS | 0 | 0 | 0 |

RELEX | 0 | 0 | 0 |

TRADE | 0 | 0 | 0 |

ELARG | 0 | 0 | 0 |

AIDCO | 0 | 0 | 0 |

ECHO | 0 | 0 | 0 |

ESTAT | 3 | 0 | 0 |

BUDG | 4 | 0 | 0 |

OLAF | 0 | 0 | 0 |

DIGIT | 0 | 0 | 0 |

ÖSSZESEN | 71 | 1 | 6 |

3. A BIZOTTSÁGOK TEVÉKENYSÉGÉRE VONATKOZÓ RÉSZLETES INFORMÁCIÓK

E jelentés melléklete részletes információkat tartalmaz az egyes bizottságok 2008. évi munkájáról, a Bizottság érintett szervezeti egységei szerint osztályozva. Információkat tartalmaz továbbá a bizottságok számában bekövetkezett változásokról is, valamint bizonyos olyan intézkedéstervezetekhez kapcsolódó speciális helyzetekről, mint például a kedvezőtlen vélemények, a Tanács számára készített előterjesztések, illetve a Tanács vagy a Parlament elutasítása az ellenőrzéssel történő szabályozási bizottsági eljárás keretében.

[1] A mellékletet a Bizottság különálló személyzeti munkadokumentumaként nyújtják be.

[2] Az összehangolási folyamat, valamint az ezzel kapcsolatban 2007-ben folytatott tevékenységek hátteréről a Bizottságok 2007. évi munkájáról szóló bizottsági jelentés (COM(2008)844 végleges) tartalmaz további információkat.

[3] HL L 76., 2008.3.19.; HL L 81., 2008.3.20.; HL L 97., 2008.4.9.

[4] 1137/2008/EK rendelet (HL L 311., 2008.11.21., 1. o).

[5] 1103/2008/EK rendelet (HL L 304., 2008.11.14., 80. o).

[6] HL L 87., 2009.3.31., 109. o.

[7] COM (2008)71.

[8] COM (2009)142.

[9] HL C 143., 2008.6.10., 1. o.

[10] HL C 171., 2006.7.22., 21. o.

[11] HL C 171., 2006.7.22., 21. o.

[12] http://ec.europa.eu/transparency/regcomitology/index_hu.htm

[13] Az Európai Parlament és a Tanács 2002/95/EK irányelve az egyes veszélyes anyagok elektromos és elektronikus berendezésekben való alkalmazásának korlátozásáról.

[14] A 2005. október 13-i 2005/717/EK határozat.

[15] Megjegyzendő, hogy adott évben eltérés mutatkozhat a vélemények száma és a végrehajtási intézkedések száma között. Ennek okait a melléklet bevezetése fejti ki.

[16] Természetesen az elfogadott intézkedések száma önmagában nem jelzi a határozatok politikai, gazdasági vagy pénzügyi jelentőségét.